b'\n_START_ARTICLE_\nCiril Cvetko\n_START_SECTION_\n\xc5\xbdivljenjepis\n_START_PARAGRAPH_\nCiril Cvetko, brat muzikologa Dragotina Cvetka, je po diplomi leta 1948 iz dirigiranja in kompozicije na ljubljanski Akademiji za glasbo se je izpopolnjeval v Pragi in Parizu. V letih 1945\xe2\x88\x921947 je bil vodja glasbenega oddelka in dirigent Komornega zbora Radia Ljubljana, ter 1947-1951 vodja umetni\xc5\xa1kega oddelka in umetni\xc5\xa1ki direktor Triglav filma. Od 1951-1955 je bil dirigent in direktor mariborske Opere, od 1956 pa je deloval v ljubljanski Operi. Med letoma 1965 in 1970 je bil direktor Slovenske filharmonije ter od 1975-1979 direktor in 1979-1981 umetni\xc5\xa1ki direktor ljubljanske Opere. V letih 1945\xe2\x88\x921978 je na ljubljanski Akademiji za glasbo predaval osnove dirigiranja in zborovstva ter vodil njen operni studio. Kot dirigent obse\xc5\xbenega opernega in koncertnega repertoarja se je odlikoval po tehni\xc4\x8dni preciznosti in stilno zvesti interpretaciji. Obse\xc5\xbena je tudi njegova publicisti\xc4\x8dna dejavnost, napisal pa je tudi dve poljudno zasnovani knjigi._NEWLINE_S komponiranjem se je ukvarjal \xc5\xbee kot udele\xc5\xbeenec narodnoosvobodilne borbe in do konca petdesetih let 20. stoletja ustvaril nekaj obse\xc5\xbenih orkestralnih in vokalnih skladb, v katerih je povezal tradicijo in sodoben glasbeni izraz. Pisal je tudi filmsko glasbo. Po 1945 je pisal eseje in uvode v izdaje del partizanskih sklsdateljev (Simfonija Marjana Kozine, 1970; Partizanski samospevi 1945, 1971). Za svoje delo je 1965 prejel \xc5\xbdupan\xc4\x8di\xc4\x8devo nagrado.'